Ritratt: Andrew Neel fuq Unsplash .td_uid_2_61adc4dc82dc6_rand.td-a-rec-img{text-align:left}.td_uid_2_61adc4dc82dc6_rand.td-a-rec-img img{margin:0 auto 0 0} Il-Partit Nazzjonalista żvela seba' fatti li, skont l-Oppożizzjoni juru li l-Gvern ma jwettaqx dak li jwiegħed mal-ħaddiema. Il-fatti kienu żvelati mid-Deputat Nazzjonalista Jason Azzopardi waqt konferenza tal-aħbarijiet dwar is-settur tax-xogħol u l-ħaddiema, il-Ħamis. Azzopardi wera u semma numru ta' artikli fil-midja lokalu u stqarrijiet maħruġa mill-Gvern li esponew in-numru ta' drabi li fihom, fl-aħħar xhur, il-Gvern kiser il-wegħdi li kien għamel. Fost il-wegħdiet, id-Deputat tal-PN semma l-istudju kkommisjonat mill-Ministru fl-Uffiċju tal-Prim Ministru, Carmelo Abela dwar il-living wage, li skont Azzopardi, llum, wara li webbel lill-ħaddiema, qed jgħid li l-eżerċizzju kien wieħed intern. Semma wkoll il-wegħdiet li saru f'konferenza nazzjonali dwar riforma fit-tribunal, il-wegħda li ssir rifoma fil-wage regulation orders u l-wegħda li ssir riforma fi l-liġi tax-xogħol għar-realtajiet tal-lum. "Wegħdiet li ma sarux," qal Azzopardi. Issemma wkoll kif skont il-Ministru Abela, li wiegħed dawn il-wegħdi kollha, Malta kellha tkun l-ewwel pajjiż li jkollu fis-seħħ ir – right to disconnect u li tidħol liġi li tirregola r-remote working, biex ikun hemm aktar flessibilità fid-dinja tax-xogħol, iżda t-tnejn għadhom ma seħħewx. Watch: Malta wants to be among first EU states to enforce right to disconnect Azzopardi insista wkoll li l-Partit Nazzjonalista se jibqa' jpoġġi pressjoni fuq il-Gvern biex iżomm kelmtu fuq dak kollu li wiegħed. Waqt il-konferenza tal-aħbarijiet tkellmu wkoll Paula Mifsud Bonnici u Clifford Zahra Fenech, Kanditati tal-PN. Mifsud Bonnici saħqet li l-PN se jkompli jinsisti fuq il-living wage u biex jinqata' il-prekarjat. Qalet ukoll li se jkompli jisħaq fuq id-dritt għall-listess paga għal kull min jagħmel l-istess xogħol, u li bħala Gvern alternattiv għandu lesti soluzzjonijiet għal dawn l-oqsma. Min naħa tiegħu, Zahra Fenech tkellem dwar dawk l-oqsma li għandhom nuqqas ta' ħaddiema, bħall-għalliema u l-infermiera, u qal li hemm il-bżonn ta' reviżjoni fil-COLA. Fl-aħħar nett, il-PN qal li jibqa' jiġġieled għall-ħaddiem biex ikun hemm titjib fil-pagi u l-kundizzjonijiet ta' kull wieħed u waħda minnhom. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61adc4dc8350e_rand.td-a-rec-img{text-align:left}.td_uid_3_61adc4dc8350e_rand.td-a-rec-img img{margin:0 auto 0 0}